Abdulla II Hašimīts

Abdulla II bin al-Huseins ( / al-Malik ʿAbdullāh aṯ-ṯānī bin al-Ḥusayn; dzimis ) ir pašreizējais Jordānijas karalis. Valda no 1999. gada, kad mira viņa tēvs karalis Huseins. Hašimītu dinastijas pārstāvis un, kā apgalvots, 43. pakāpes tiešs Muhameda pēcnācējs.

Dzimis Jordānijas karaļa Huseina un viņa otrās sievas Munas (pēc izcelsmes anglietes) ģimenē. Mācījies Oksfordas Universitātē, Sandhērstā un Džordžtaunas Universitātē. Kādu laiku dienēja britu armijā. 1993. gadā kļuva par Jordānijas speciālo spēku komandieri.

1999. gadā pēc tēva nāves kļuva par Jordānijas karali. Kopš stāšanās amatā pamazām demokratizē valsts pārvaldi un veic ekonomiskas reformas. Ārpolitiski Jordānija ir viena no ASV tuvākajām sabiedrotajām Tuvajos Austrumos.

Precējies ar palestīniešu izcelsmes kuveitieti Ranju al-Jasinu. Ģimenē 4 bērni, jaunākais dzimis 2005. gadā.

 Ārējās saites 

 Karaļa Abdullas II oficiālā mājaslapa , 

Kategorija:1962. gadā dzimušie
Kategorija:Jordānijas valdnieki
Kategorija:Hašimītu dinastija
Kategorija:Pašreizējie valstu vadītāji
Kategorija:Valdošie monarhi
Kategorija:Ar Krizantēmas ordeni apbalvotie
Kategorija:Ar Kņaza Jaroslava Gudrā ordeni apbalvotie
Kategorija:Ar ordeni "Par nopelniem" apbalvotie (Ukraina)
Kategorija:Ar Baltā Ērgļa ordeni apbalvotie (Polija)